Tulawin qqiment di lḥara zzin-t i lmidda, tswen-t latay, iṭij suffela iqeṛṛay-nsent. Tella yemma gar-asent, Zahra deg urebbi-s. Xas akken gar-asent it-qqim d acu kan awal ur t-idyettali, tettsetḥi, tettuɣal am teṭṭumaṭict seg leḥya mi ara tebdu Baddra tiqsiḍin-ines d wergazis. Tameddit nemutti seg uyaẓiḍ ɣer weɣyul seg lḥamu n lḥara. Yezza, allen-is d tiberkanin d uckuḥ azeggaɣ, aregaz-is mazal-it yeskar seg yiḍeli-nni, widak niḍen arran iman-nsen amzun ur yelli wacemma. Yezza tefraḥ s yiman-is, teṣbar i lmerta n wergaz-is.